Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: 2.3.1. Palackot csak a 3/1998. (I. 12.) IKIM rendelet
Paragraph Index: 71

3. Műszaki ellenőrző vizsgálatok 3.1. A palackok ellenőrző vizsgálatai A palackgyártó köteles a 3.1.1—3.1.10. pontokban előírt vizsgálatok és ellenőrzések elvégzésére, illetőleg akkreditált vagy kijelölt vizsgáló szervezettel történő elvégeztetésére, acetilén palacknál a porózus töltőanyag gyártója a 3.1.11. pontban előírt vizsgálatok elvégzésére köteles. 3.1.1. Anyagvizsgálat. 3.1.2. Gyártásközi és végellenőrzés. 3.1.3. A palack külső és belső felületének vizuális ellenőrzése. 3.1.4. A palack falvastagságának roncsolásmentes vizsgálattal történő ellenőrzése. 3.1.5. A palacknyak szelepmenetének idomszerrel történő ellenőrzése. 3.1.6. A palack tara tömegének és űrtartalmának meghatározása, legalább 0,2% pontosságú mérlegen. 3.1.7. A megjelölések és színjelzés elhelyezése és megfelelőségének ellenőrzése. 3.1.8. Felszakítási vizsgálat. 3.1.9. Váltakozó terhelésű vizsgálat. 3.1.10. Nyomáspróba. 3.1.11. Acetilén palacknál a porózus töltőanyag vizsgálata. 3.2. A palackok ellenőrző vizsgálatai elvégzésének módja és terjedelme 3.2.1. A 3.1. pontban előírtakat a vonatkozó fejezetek megfelelő pontjai szerint kell elvégezni. 3.2.2. Víznyomásos felszakítási vizsgálatnál maradó alakváltozás (a 0,4%-ot meghaladó térfogatnövekedés) a próbanyomás 1,3-szerese alatt nem következhet be. 3.2.3. A hidrogén töltetre gyártott palackokat keménységméréssel és roncsolásmentes hibakereső vizsgálattal (automatikus ultrahangos vizsgálat) is ellenőrizni kell. A palackok keménysége 280 ± 10 HB lehet. 3.3. A szelepvédő tartozékok ellenőrző vizsgálata A palack szállítása és rakodása közben vagy leesésénél a szelepet a sérüléstől védő szerelvényeinek (védősapka, védőburkolat, védőkosár) a vizsgálatát új palacknál a palack gyártásnál kell végezni. Amennyiben a szelep beszerelése nem a gyártónál történik, a töltő gazdálkodó szervezet köteles a vizsgálatot elvégezni. Használt palackszelep védőszerelvényének felújításánál szintén a töltő gazdálkodó szervezet köteles elvégezni a vizsgálatot. A szelepvédő tartozékok megfelelőségének ellenőrzésére a palackot a felszerelt szelepvédő tartozékokkal együtt ejtőpróbának kell alávetni: — az ejtőpróbát úgy kell elvégezni, hogy a palackot a gáz töltetének megfelelő tömegű vízzel töltve 1,2 méter magasból szilárd (kő vagy beton) burkolatra kell leejteni oly módon, hogy a palack hossztengelye a függőlegeshez viszonyítva 30˚-ot zárjon be, — az ejtőpróba sikeres, ha elvégzése után a palack szelepén nincs sérülés, — az ejtőpróba elvégzését és sikeres eredményét, a töltő gazdálkodó szervezet igazolja a Felügyelet részére. 3.4. A palackok, palackszelepek és nyomáscsökkentők javítása, átalakítása utáni ellenőrzés Ezek a tevékenységek az alkatrészcsere és tömítéscsere kivételével engedélykötelesek. 3.4.1. A palackok javításának terjedelme A gázhordó kivételével a palackokon a nyakgyűrűcserén, a szelepcserén, a talpgyűrűcserén, továbbá alumíniumból és alumíniumötvözetből gyártott palackon a menetfelfúráson kívül egyéb javítást, illetőleg átalakítást végezni nem szabad. A palackszelepeken és nyomáscsökkentőkön alkatrészcserét lehet végezni, amely az eredeti típusnak, illetőleg a töltetnek megfelel. 3.4.2. A javítás, átalakítás utáni ellenőrzés módja 3.4.2.1. A palackon végzett javítás, átalakítás után biztonságtechnikai ellenőrzést végez a Felügyelet akkor is, ha az időszakos biztonságtechnikai ellenőrzésre előírt időpont még nem időszerű. 3.4.2.2. A javított, átalakított palackokat külön választva kell ellenőrzésre bocsátani. 3.4.2.3. A javítás, átalakítás utáni ellenőrzést a javítási, átalakítási engedélyben előírt módon kell elvégezni. 3.4.2.4. Talpgyűrűcserénél a töltő vagy karbantartó gazdálkodó szervezetnek bizonylatolni kell a palack talpgyűrűcsere előtti és utáni tömegét. 3.4.2.5. A szerelvények és tartozékok javításának megfelelőségét a töltő gazdálkodó szervezetnek kell ellenőrizni és bizonylatolni. 1998/106. szám 3.5. A palackok időszakos biztonságtechnikai ellenőrzésének módja, terjedelme és gyakorisága 3.5.1. Az időszakos biztonságtechnikai ellenőrzésének módját és terjedelmét a II. fejezet 2.2. pontjában rögzítettek szerint kell elvégezni. 3.5.2. A palackok időszakos biztonságtechnikai ellenőrzésének, illetőleg a nyomáspróbák elvégzésének gyakorisága: a gáztöltet figyelembevételével, a 3.5.3—3.5.5. pontokban lévő 1., 2. és 3. táblázatban megadott, illetőleg a 3.5.7. pontban megadott időközönként, és az ott előírt nagyságú próbanyomás értéken kell elvégezni a használt és a még érvényben lévő gyártási és biztonságtechnikai behozatali engedélyek alapján gyártott új palackokon, a hatályos ADR előírások szerint gyártott új palackok esetében az ADR/RID szerinti ellenőrzési periódusok érvényesek. 3.5.3. A sűrített gáztöltetre vonatkozó adatok és az ilyen töltetű palackokra vonatkozó előírások. A leggyakrabban előforduló sűrített gázok megnevezését, valamint a sűrített gáztöltetek engedélyezett legnagyobb töltettömegét (kg/l, töltési fok) vagy töltetnyomását (bar, a táblázatban külön jelölve) és az ilyen töltetű palackok időszakos biztonságtechnikai ellenőrzésének periódusait, továbbá a próbanyomás értékét az 1. táblázat tartalmazza. 3.5.3.1. Sűrített gázok tölthetők palackba, gázhordóba és palackkötegbe, kivéve az 1045,1660, 1911, 2190 és 2198 UN számú gázokat, amelyek gázhordóba nem tölthetők. 3.5.3.2. Sűrített gázoknál a próbanyomás nagysága — ahol a táblázat számszerű értéket nem jelöl — a 15 ˚C hőmérséklethez tartozó töltetnyomás 1,5-szeres értéke. 3.5.4. A cseppfolyósított gáztöltetre vonatkozó adatok és az ilyen töltetű palackokra vonatkozó előírások. A leggyakrabban előforduló cseppfolyósított gázok megnevezését, valamint a cseppfolyósított gáztöltetek engedélyezett legnagyobb töltettömegét (kg/l), és az ilyen töltetű palackok időszakos biztonságtechnikai ellenőrzésének periódusait, továbbá a próbanyomás értékét a

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes